CELEX: 32019D0213(01)
Language: hu
Date: 2019-02-06 00:00:00
Title: A Bizottság végrehajtási határozata (2019. február 6.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (La Jaraba [OEM])

13.2.2019   
               
               
                  HU
               
               
                  Az Európai Unió Hivatalos Lapja
               
               
                  C 57/5
               
            
         A BIZOTTSÁG VÉGREHAJTÁSI HATÁROZATA
         (2019. február 6.)
         az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
         (La Jaraba [OEM])
         (2019/C 57/08)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
         mivel:
         
                     (1)
                  
                  
                     Spanyolország az 1308/2013/EU rendelet II. része II. címe I. fejezetének 2. szakasza alapján kérelmet nyújtott be a „La Jaraba” elnevezés oltalom alá helyezése iránt.
                  
               
                     (2)
                  
                  
                     A Bizottság az 1308/2013/EU rendelet 97. cikke (2) bekezdésének megfelelően megvizsgálta a kérelmet, és megállapította, hogy teljesülnek a szóban forgó rendelet 93–96. cikkében, 97. cikkének (1) bekezdésében, valamint 100., 101. és 102. cikkében előírt feltételek.
                  
               
                     (3)
                  
                  
                     Annak érdekében, hogy lehetőség nyíljon az 1308/2013/EU rendelet 98. cikke szerint kifogásolási nyilatkozatok benyújtására, az Európai Unió Hivatalos Lapjában közzé kell tenni a rendelet 94. cikke (1) bekezdésének d) pontjában említett egységes dokumentumot és a kapcsolódó termékleírásnak a „La Jaraba” elnevezés oltalom alá helyezése iránti kérelem vizsgálatára irányuló előzetes nemzeti eljárással összefüggő közzétételére való hivatkozást,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A „La Jaraba” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontja szerint elkészített egységes dokumentumot és a kapcsolódó termékleírás közzétételére való hivatkozást e határozat melléklete tartalmazza.
            Az 1308/2013/EU rendelet 98. cikkével összhangban e határozat közzététele jogot keletkeztet arra, hogy az e cikk első bekezdésében szereplő elnevezés oltalom alá helyezése ellen e határozatnak az Európai Unió Hivatalos Lapjában való közzététele időpontjától számított két hónapon belül kifogást emeljenek.
         
         
            Kelt Brüsszelben, 2019. február 6-án.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
      
      
         
            MELLÉKLET
            EGYSÉGES DOKUMENTUM
            
               „LA JARABA”
            
            
               PDO-ES-01895
            
            
               A kérelem benyújtásának időpontja: 2014.11.4.
            
            1.   Bejegyzendő elnevezés
            
            La Jaraba
            2.   A földrajzi árujelző típusa
            
            OEM – oltalom alatt álló eredetmegjelölés
            3.   A szőlőből készült termékek kategóriái
            
            
                     
                        1.
                     
                     
                        Bor
                     
                  4.   A bor(ok) leírása
            
            
               Vörösbor
            
            A bor sötét meggypiros színű, a közepestől az erősig változó intenzitású; ízében piros és fekete gyümölcsökre emlékeztető jegyek figyelhetők meg, amelyek telt, húsos zamatot kölcsönöznek neki. A talaj magas stronciumtartalmának köszönhetően ezt az elemet más borokhoz képest nagyobb koncentrációban tartalmazza, ami hozzájárul ahhoz, hogy erőteljes ásványi és balzsamos jegyeket felmutató, élénk, zamatos, testes borrá fejlődjön.
            A maximális összes alkoholtartalom értékének a vonatkozó uniós szabályozással összhangban meghatározott, jogszabályban foglalt határértékeken belül kell lennie.
            Általános analitikai jellemzők
            
                        Maximális összes alkoholtartalom (térfogatszázalék)
                     
                     
                         
                     
                  
                        Minimális tényleges alkoholtartalom (térfogatszázalék)
                     
                     
                        12,5 
                     
                  
                        Minimális összes savtartalom
                     
                     
                        4 g/l, borkősavban kifejezve
                     
                  
                        Maximális illósavtartalom (milliekvivalens/liter)
                     
                     
                        16,7 
                     
                  
                        Maximális összes kén-dioxid-tartalom (milligramm/liter)
                     
                     
                        130
                     
                  5.   Borkészítési eljárások
            
            a)   
                  Alapvető borászati eljárások
               
            
            
               Különös borászati eljárás
            
            Az alkoholos erjesztés 15 és 30 °C közötti hőmérsékleten, rozsdamentes acélból készült tartályokban vagy francia tölgyből készült hordókban megy végbe. A tartályban vagy hordóban történő erjesztés és a héjon áztatás legalább 10 napig tart. Az erjedési folyamatot a szőlő saját mikroorganizmusai indítják be. A szőlők kipréselésével nyert maximális hozam 100 kg szőlőre vetítve 70 l. A bort előbb 225 literes űrtartalmú tölgyfahordóban, majd palackban érlelik a következő időtartamokon át:
            
                        —
                     
                     
                        a Tempranillo, a Cabernet Sauvignon, a Merlot és a Graciano fajta különböző arányokban történő összekeverésével kapott vörösbor-házasítás esetében: legalább 9 hónapig 225 literes űrtartalmú tölgyfahordóban történő érlelés, majd legalább 9 hónapig palackos érlelés;
                     
                  
                        —
                     
                     
                        a Tempranillo, a Cabernet Sauvignon és a Merlot fajta különböző arányokban történő összekeverésével kapott vörösbor-házasítás esetében: legalább 6 hónapig 225 literes űrtartalmú tölgyfahordóban történő érlelés, majd legalább 6 hónapig palackos érlelés;
                     
                  
                        —
                     
                     
                        a kizárólag Merlot-ból készült vörösbor esetében: legalább 6 hónapig 225 literes űrtartalmú tölgyfahordóban történő érlelés, majd legalább 6 hónapig palackos érlelés.
                     
                  
               Művelési gyakorlatok
            
            A szüretre azt követően kerül sor, hogy a szőlő elérte a megfelelő fenolos érettséget; ekkor kiválogatják a legjobb szerkezettel és a fenolos összetevők legmagasabb koncentrációjával rendelkező fürtöket. A szőlőültetvényeken használt egyedüli szerves anyag a birtok saját állattartó gazdaságából származó juhtrágya.
            b)   
                  Maximális hozamok
               
            
            
               Tempranillo
            
            73,5 hektoliter hektáronként
            10 500 kilogramm szőlő hektáronként
            
               Cabernet Sauvignon
            
            77 hektoliter hektáronként
            11 000 kilogramm szőlő hektáronként
            
               Merlot és Graciano
            
            70 hektoliter hektáronként
            10 000 kilogramm szőlő hektáronként
            6.   Körülhatárolt földrajzi terület
            
            A körülhatárolt terület El Provencio település (Cuenca) határain belül található. A terület a szőlőkataszter szerint a következő parcellákat fedi le: 9. övezet, 14b, 14d, 14f, 14h, 26d, 26e, 26h, 26i, 26j, 26k, 26m, 26n, 26v parcella.
            A körülhatárolt szőlőültetvényeken szüretelt szőlőt a termőhelyen található pincészetben dolgozzák fel borrá, és a borok palackozása is ugyanott történik.
            7.   Fontosabb borszőlőfajták
            
            
                         
                     
                     
                        Tempranillo – Cencibel
                     
                  
                         
                     
                     
                        Merlot
                     
                  8.   A kapcsolat(ok) leírása
            
            
               Környezet (természeti és emberi tényezők)
            
            La Jaraba az a hely, ahol a körülhatárolt terület található, ahogy az Spanyolország vidéki területeinek legfrissebb kataszteri térképén látható. Általánosan elfogadott vélemény, hogy a „Jaraba” arab eredetű kifejezés, amelynek jelentése „víz” vagy „bőséges ital”.
            A Cañada de Valdelobos néven ismert, egykor állandó, ma már csak időszakos vízfolyás a területet átszelve éri el a Záncara folyót, amely a Cuenca és Albacete tartományok közötti határt alkotja. La Jaraba területe teljesen síknak tekinthető, dombok szinte egyáltalán nincsenek rajta. Tengerszint feletti magassága 700 m.
            A szőlőültetvények területének nagy részét 92 hektárnyi magyaltölgy- és fenyőerdő óvja, így elhelyezkedésüknél fogva egy olyan mikroklíma előnyeit élvezhetik, amely különösen kedvez a szőlőnövények fejlődésének. Ez többnyire megkíméli őket a vízstressztől, amelyet a meleg és száraz keleti szél idézhet elő, és ezáltal lehetővé teszi, hogy a szőlők érési folyamata meghosszabbodjon. Következésképpen a gyümölcs színezőanyagokban, jó minőségű tanninokban és aromákban gazdagabb, mint a körülhatárolt területen kívül fekvő ültetvényeken termesztett szőlők.
            A terület, amelynek kialakulása a negyedidőszakhoz köthető, a Guadiana-folyórendszer morfológiai-rétegtani egységét képezi. Talaja változatos összetételű, többek között kvarcitból, kvarcból, valamint mezozoikumi és miocén kori mészkőből áll. Ennek az összetételnek köszönhetően a talaj hosszabb ideig képes visszatartani a nedvességet, és különbözik a környező területek talajaitól, amelyeknek sokkal magasabb a mészkőtartalma.
            A talajok az alfisolok rendjébe tartoznak, a mészkő alapot vörös mediterrán rétegek borítják. Fejlett szelvény, 7 és 8,5 közötti pH-érték, csekély cserekapacitás, jó belső vízelvezetés, jó – a víz lehatolását egészen a körülbelül 60–90 centiméteres mélységben található, vízszintes mészkőrétegekig lehetővé tévő – áteresztőképesség, valamint a laza szerkezetű homokostól az agyagosig terjedő textúrák jellemzik őket. A bőséges mennyiségű alluviális elemnek köszönhetően a talajok tápanyagokban gazdagok. Ezenkívül a termékeny, durva alluviális üledékben gazdag talaj morfológiája az éves rendszerességű trágyahasználattal párosulva könnyű, friss szelvény kialakulását eredményezi. Az ilyen talaj kifejezetten alkalmas a szőlőtermesztésre, következésképpen a gyümölcs kiváló minőségének fontos tényezője.
            Az éghajlat kontinentális jegyekkel rendelkező, mérsékelt mediterrán éghajlatként határozható meg. Az időjárással kapcsolatos számadatokat illetően a legjelentősebb éves átlagértékek a következők: az átlaghőmérséklet 14 és 16 C közötti, a csapadékmennyiség 450 mm.
            A talaj az átlagosnál nagyobb mennyiségben tartalmaz stronciumot: a stronciumtartalom 100 mg/kg felett van az egyes parcellákban. Konkrétabban, a vonatkozó mennyiségek 111,67 és 158,41 mg/kg között változnak. Ezek a mennyiségek messze meghaladják a körülhatárolt területtel szomszédos területek talajában mért mennyiségeket; a „Los Canforrales” néven ismert terület esetében például a megfelelő számadat 76,59 mg/kg, a „Manteleros” nevű terület esetében pedig 20,19 mg/kg. Az utóbbi esetben az érték csaknem nyolcszor kisebb, mint a La Jarabára vonatkozó érték.
            Ennek közvetlen következménye van a borok tekintetében, azokban ugyanis 2,2 mg/l feletti, sőt bizonyos borok esetében 3,3 mg/l nagyságrendű stronciumtartalmat mértek. Ezek az értékek jóval magasabbak, mint a környező területekről származó borokban mért értékek, amelyek 0,95 mg/l-től 1,6 mg/l-ig terjednek. Ezért a borok stronciumtartalma megbízható mutatónak tekinthető a La Jaraba-i bortermelés tekintetében.
            Ami a termesztési módszereket illeti, szerves anyagként kizárólag a birtok saját állattartó gazdaságából származó juhtrágya kerül felhasználásra.
            A feldolgozási módszereket illetően az alkoholos erjedést kizárólag a szőlő saját mikroorganizmusai indítják be, és a préselés szakaszában 100 kg szőlőből legfeljebb 70 liter bort nyernek ki.
            
               A borok leírása
            
            A La Jaraba borok tulajdonságai a helyi talaj- és éghajlati adottságokra vezethetők vissza. Ezeknek tulajdonítható a fenolos frakció intenzitása, stabilitása és eleganciája. A borokat figyelemre méltó szerkezet, ásványianyag-tartalom és testesség jellemzi. Az, hogy e borok mindegyikét hordóban és palackban is érlelik, kihat érzékszervi jellemzőikre. Az így készült borok sötét meggypiros színűek, a közepestől az erősig változó intenzitásúak; ízükben piros és fekete gyümölcsökre emlékeztető jegyek figyelhetők meg, amelyek telt, húsos zamatot kölcsönöznek nekik. A La Jaraba talajaira jellemző magas stronciumtartalom következtében e borok a körülhatárolt területen kívül termelt borokhoz képest magasabb koncentrációban tartalmazzák az említett elemet, aminek köszönhetően erőteljes ásványi és balzsamos jegyeket felmutató, testes borokká érlelhetők.
            
               Kapcsolat
            
            A körülhatárolt terület változó mennyiségű kvarcitot, kvarcot és mészkövet tartalmazó üledékkel borított folyóvölgyben helyezkedik el, és talajának stronciumtartalma az átlagosnál magasabb. Mindezen tényezők hozzájárulnak ahhoz, hogy a szóban forgó területen erőteljes ásványi és balzsamos jegyekkel rendelkező, élénk, zamatos és testes borok készülnek. A stronciumtartalom kölcsönzi e boroknak különleges tulajdonságaikat.
            Noha a terület a La Mancha OEM földrajzi területén belül helyezkedik el, az alábbiakban ismertetett tényezők megkülönböztetik e nagyobb földrajzi területtől.
            
               Természeti tényezők
            
            A terület körülhatárolása a talaj stronciumtartalmán alapul, amely jelentősen magasabb a környező területek talajában megállapítottnál. Ebből eredően a körülhatárolt területen előállított borok ásványosabbak.
            A kérelmező által benyújtott környezeti felmérésből kitűnik, hogy a szóban forgó területen kívül a stronciumtartalomra vonatkozó értékek 20 és 80 mg/kg, míg a körülhatárolt területen belül 110 és 160 mg/kg között változnak. Ennek következtében az utóbbi területről származó borok stronciumtartalmának értéke 2,5 mg/l-től 3,3 mg/l-ig terjed, míg a környező szőlőültetvényekről származó borok esetében ez az érték csupán megközelítőleg 1 mg/l.
            A stronciumtartalom mellett a terület egyediségét meghatározó további tényezőként megemlítendő, hogy a területet kiterjedt magyaltölgy- és fenyőerdők övezik, amelyek védelmet biztosítanak számára a meleg és száraz keleti szelekkel szemben. Ez azt jelenti, hogy a szomszédos területekhez képest itt nedvesebb az éghajlat, és ebből kifolyólag hosszabb a szőlők érési folyamata. Ez pedig erőteljesebb színnel, tanninokkal és aromákkal gazdagítja a gyümölcsöt és ezáltal a belőle készült bort is.
            
               Emberi tényezők:
            
            A „La Jaraba” borok és a szomszédos La Mancha OEM területén készített borok előállítási módszerei közötti legnyilvánvalóbb különbségek a következők (az összehasonlításnál a La Mancha érlelt vörösborokat vettük figyelembe, mivel a „La Jaraba” termelői csak ilyet állítanak elő):
            
                        La Mancha OEM
                     
                     
                        La Jaraba
                     
                     
                        Különbségek
                     
                  
                        > 11,5  % vol.
                     
                     
                        > 12,5  % vol.
                     
                     
                        Magasabb alkoholtartalom
                     
                  
                        < 10 meq/l
                     
                     
                        < 16,7  meq/l
                     
                     
                        Magasabb illósavtartalom
                     
                  
                        < 13 000  kg/ha
                     
                     
                        < 11 000  kg/ha
                     
                     
                        Alacsonyabb hektáronkénti hozam
                     
                  
                        ≤ 1,6  mg/l
                     
                     
                        ≥ 2,2  mg/l
                     
                     
                        Magasabb stronciumtartalom
                     
                  A területnek a talaj stronciumtartalma alapján történő körülhatárolását követően megállapítható, hogy jelenleg egyetlen pincészet állít elő bort a területen, és az a kérelmező tulajdonában van.
            Hangsúlyozni kell, hogy a kérelmező a körülhatárolt területhez tartozónál nagyobb kiterjedésű terület tulajdonosa. A körülhatárolásra tehát nem a kérelmező tulajdonlása, hanem a fent ismertetett környezeti viszonyok alapján került sor.
            Ráadásul ha a jövőben további termelők is letelepednek a körülhatárolt földrajzi területen, ők is használhatják a bejegyzett elnevezést, feltéve, hogy teljesítik a termékleírásban meghatározott feltételeket. A szóban forgó terület megközelítőleg 75 hektárra terjed ki, vagyis teljes mértékben lehetséges, hogy további pincészetek is megtelepedjenek rajta.
            9.   További alapvető feltételek
            
            
               Jogi keret:
            
            A nemzeti jogszabályokban
            
               A további feltétel típusa:
            
            Csomagolás a körülhatárolt földrajzi területen
            
               A feltétel leírása:
            
            A borokat a termőhelyen kell palackozni, mivel a folyamatot minden esetben egy második, legalább 6, illetve 9 hónapig tartó érlelési szakasznak kell lezárnia, amely során az érlelést palackban kell végezni. Ebben az időszakban reduktív folyamat megy végbe, amely lekerekíti a borok ízét és ezáltal javítja a minőségüket. A borok akkor tekinthetők fogyasztásra késznek, amikor már rendelkeznek az egyes bortípusokra vonatkozó leírásban meghatározott érzékszervi jellemzőkkel.
            
               A termékleíráshoz vezető link
            
            http://pagina.jccm.es/agricul/paginas/comercial-industrial/consejos_new/pliegos/20161028_Pliego_Condiciones_PAGO_LA_JARABA_SCC.pdf